Здравейте,


Имах дългове от 2011 и 2012 година към мтел, като минах през класическата схема: никой не ме е търсил, не съм разбрал че има дело срещу мен. Разбрах, когато ми запорираха сметката. Уговорих се с ЧСИ, като първоначално заплатих 30% от дълга, другото на вноски. В крайна сметка за платих около 1300лв, като смятах въпроса за приключен. 


Да ама не!  

Абонат съм на виваком, но в наше село покритието е слабо и не може да разчиташ на телефонната услуга. Дядо ми също използваше виваком, но искаше да премине към мтел заради по-доброто покритие в село.  

Преди няколко месеца отидохме заедно в мтел за да прехвърлим номера му към мтел и да подпишем договора на мое име в случай, че се наложи нещо аз да се контактува с оператора, а не дядо.  

Сътрудника в офиса каза, че не става защото им дължа 168лв.  

Разказах му, че съм платил всичко, като момчето ме посъветва да се обърна към ЧСИ. Да не би там да е грешката. 


Обадих се и помолих за справка, казаха ми че делото е приключено на основание, че съм платил цялата дължим сума. Питах ги ами добре защо тогава мтел искат още пари от мен? Казаха ми да отида за копие на решението и да го предам в мтел за да махнат дълга. 


Днес минах през мтел и дълга ми вече е около 400лв. Отново никой не ме търси за тоя дълг, но се чудя как така може да искат още пари след, като съм платил всичко по делото-дълг, разноски и т.н.


Мога да отида до ЧСИ за копие на решението, после в мтел с което да докажа, че дълга е платен, но мога ли да отида при адвокат с решението от делото и да съдя мтел и на какво основание?




Наглостта на оператора
======================

 

Здравейте адв. Митова,


Пуснах жалба до оператора, като ми отговорих, че да имам задължение, но според общите условия на А1, могат да разпечатат справка само 6 месеца назад, не можело от преди години.


Пуснах друга жалба,, като ги помолих да премахнат тези дългове на основание, че им е изтекла давността, като очаквах или да ги премахнат или да заведат дело срещу мен, не направиха нищо от изброените. Казаха, че изтичането на давност не води до прекратяване на материалното право, т.е. компанията не е задължена да премахне дълга.


Какво мога да направя от тук на сетне?




Здравейте, г-н Балев,


правилно сте се насочил, че следва да се консултирате с адвокат, като му предоставите документ от ЧСИ, че производството по делото е прекратено поради плащане. Препоръчително е и да подадете писмено заявление до мобилния оператор с искане да получите писмен отговор – дали имате задължения към него. 


Поздрави,  

адв. Николина Митова  

0898 303092


